Tiekėjams						2025-10-22


DĖL GAUTŲ PASTABŲ 


Šiaulių apskaitos centras vykdo pirkimo „Socialinių išmokų pristatymo į namus Šiaulių miesto savivaldybės gyventojams paslaugos pirkimas“ (CVP IS pirkimo Nr. 4987973) procedūras.     
CVP IS susirašinėjimo priemonėmis gauti tiekėjų klausimai.     
Vadovaujantis pirkimo sąlygų 11 sk. Perkančioji organizacija atsako į pateiktas pastabas:

1. Dėl susitarimo dėl asmens duomenų tvarkymo: Bendrovė pažymi, kad esamam pirkimui yra privaloma sudaryti susitarimą dėl asmens duomenų tvarkymo. Atsižvelgiant į tai, Bendrovė prašo prie pirkimo dokumentų pridėti Bendrovės pateiktą susitarimo dėl asmens duomenų tvarkymo šabloną, kuris yra sukurtas būtent šiai paslaugai ir geriausiai atitinka jai keliamus reikalavimus, rinkos aktualijas bei susiformavusią teismų ir priežiūros institucijų praktiką asmens duomenų apsaugos reikalavimų taikyme teikiant tokias paslaugas, be kita ko yra nuolat naudojamas ir sėkmingai įgyvendinamas praktikoje ilgalaikėje perspektyvoje.

Atsakymas. Perkančioji organizacija akcentuoja, kad pirkimo sąlygų 3 priede „Viešojo pirkimo sutarties projektas“ Specialiųjų sąlygų 14.1 punkte nustatyta, kad Šalys įsipareigoja sudaryti atskirą susitarimą dėl duomenų tvarkymo ne vėliau kaip iki Paslaugų teikimo pradžios.

2. Perkančioji organizacija pirkimo dokumentų priedo Paslaugų pirkimo–pardavimo sutarties bendrosios sąlygos 17.2., 17.3., 17.5., 17.6.  papunkčiuose nurodo <...>.
Bendrovė pažymi, kad numatytos neribotos atsakomybės, atgrasančios nuo sutarties sudarymo netesybos, neatitinkančios susiformavusios praktikos netesybų taikyme, bei prieštaraujančios pamatiniams Civilinės teisės protingumo, teisingumo, sąžiningumo principams, taip pat sudarančios galimybes neteisėtam praturtėjimui ir piktnaudžiavimui padėtimi.
Lietuvos Aukščiausiojo Teismo praktikoje pripažįstama, kad sutartimi nustatytos netesybos yra ne tik prievolės įvykdymo užtikrinimo priemonė, bet ir civilinės atsakomybės forma. Pagrindinis civilinės atsakomybės principas – nuostolių atlyginimas visada turi išlikti kompensuojamojo, o ne baudinio pobūdžio. Vienas iš šio principo įgyvendinimo pavyzdžių yra CK 6.73 straipsnio 2 dalyje, 6.258 straipsnio 2 dalyje įtvirtintas draudimas taikyti baudines netesybas – reikalauti ir prievolės įvykdymo, ir netesybų, išskyrus už prievolės įvykdymo termino praleidimą. Vis dėlto galimi ir kiti atvejai, kai pažeidžiamas kompensuojamasis netesybų, kaip civilinės atsakomybės formos, pobūdis ir jos teismo gali būti pripažintos baudinėmis. Pavyzdžiui, kai šalys už tą patį prievolės pažeidimą nustatė ir baudą, ir delspinigius arba kai pats netesybų dydis yra neprotingai didelis. Visais šiais atvejais tokio pobūdžio netesybos gali būti pripažintos baudinėmis (žr. Lietuvos Aukščiausiojo Teismo 2015 m. gegužės 8 d. nutartį civilinėje byloje Nr. 3K-3-267-916/2015). (Lietuvos Aukščiausiojo Teismo 2022 m. birželio 16 d. nutarties civilinėje byloje Nr. 3K-3-162-378/2022 66 punktas). Atsižvelgiant į tai, bendrovė ragina pirkimo dokumentų priedo Paslaugų pirkimo–pardavimo sutarties bendrosios sąlygos 17.2., 17.3., 17.5., 17.6.  papunkčius išdėstyti taip:
[bookmark: _Hlk212037191]17.2. Netesybų sumokėjimas ir (ar) Sutarties įvykdymo užtikrinimo gavimas nepanaikina Šalies teisės reikalauti, kad kita Šalis kompensuotų jos patirtus tiesioginius nuostolius. Šioje Sutartyje nustatytos netesybos yra laikomos minimaliais, neįrodinėtinais Šalių nuostoliais. Kiekviena iš Šalių turi teisę gauti iš kitos Šalies nuostolių, atsiradusių dėl kitos Šalies netinkamo įsipareigojimų pagal Sutartį vykdymo ar nevykdymo, neviršijant Pradinės sutarties vertės, jei teisės aktai nenumato, kad privalo būti kompensuota didesnė suma. Šiame punkte numatytas atsakomybės ribojimas netaikomas, jei žala atsirado dėl konfidencialumo įsipareigojimų, asmens duomenų apsaugą reglamentuojančių teisės aktų ar intelektinės nuosavybės teisių pažeidimo.
17.3. Tuo atveju, jei paaiškėja, kad kuris nors iš šioje Sutartyje pateiktų pareiškimų ar garantijų buvo iš esmės neteisingas, melagingas ar klaidinantis, Šalis pažeidėja nukentėjusiai Šaliai privalo atlyginti visus tiesioginius nuostolius, kuriuos nukentėjusioji Šalis patyrė dėl tokio neteisingo, melagingo ar klaidinančio pareiškimo ar garantijos.
17.5. Atsakomybės apribojimai pagal Sutartį netaikomi, kai žala padaroma tyčia arba dėl didelio neatsargumo, padaroma neturtinė žala, sužalojama sveikata ar atimama gyvybė, taip pat kai padaroma žala (nuostoliai) tretiesiems asmenims, įskaitant atvejus, jeigu vienos Šalies padarytą žalą tretiesiems asmenims atlygina kita Šalis.
17.6. Pasibaigus Sutarties galiojimui, Šalys neatleidžiamos nuo atsakomybės už Sutarties pažeidimą. Pasibaigus Sutarties galiojimui, Šalys nepraranda teisės reikalauti atlyginti dėl Sutarties nevykdymo patirtus tiesioginius nuostolius bei sumokėti netesybas.

Atsakymas. Perkančioji organizacija sutinka su pirkimo sąlygų 3 priede „Viešojo pirkimo sutarties projektas“ Bendrųjų sąlygų 17.2., 17.3., 17.6. p. korekcijomis , o 17.5. p. išdėstyti taip:
„Atsakomybės apribojimai pagal Sutartį netaikomi, kai:
a)	žala padaroma tyčia arba dėl didelio neatsargumo;
b)	padaroma neturtinė žala, sužalojama sveikata ar atimama gyvybė;
c)	tretiesiems asmenims padaryta žala atsiranda dėl kaltų Šalies veiksmų ar neveikimo“.

3. Dėl sutarties kainos / įkainių peržiūros:

	5.3.3. Sutarties kainos / įkainių peržiūra dėl kainų lygio pokyčio
	5.3.3.1. Sutarties įkainis Sutarties galiojimo metu gali būti perskaičiuojamas: jeigu tam tikru laikotarpiu (kurio pradžia yra ne ankstesnė negu Sutarties sudarymo data) Lietuvos Respublikos vyriausybė nustato naują minimalųjį darbo užmokestį (toliau – MMA) ir jo pokytis, yra didesnis kaip 5 procentai. Sutarties įkainio perskaičiavimą gali inicijuoti bet kuri Sutarties Šalis. Atliekant perskaičiavimą, vadovaujamasi LR Vyriausybės viešai skelbiamais nutarimais, iš kitos Šalies nereikalaudamos pateikti oficialaus dokumento ar patvirtinimo.
5.3.3.2. Sutarties įkainis Sutarties galiojimo metu gali būti perskaičiuojamas: jeigu tam tikru laikotarpiu (kurio pradžia yra ne ankstesnė negu Sutarties sudarymo data) Lietuvos Respublikos vyriausybė nustato naują minimalųjį darbo užmokestį (toliau – MMA) ir jo pokytis, yra didesnis kaip 5 procentai. Sutarties įkainio perskaičiavimą gali inicijuoti bet kuri Sutarties Šalis. Atliekant perskaičiavimą, vadovaujamasi LR Vyriausybės viešai skelbiamais nutarimais, iš kitos Šalies nereikalaudamos pateikti oficialaus dokumento ar patvirtinimo.
5.3.3.3. MMA pokytis apskaičiuojamas pagal nurodytą formulę:
P (proc.)= MPb / MPr x 100 – 100
Kur:	
P – MMA pokytis procentais;
MPr – MMA laikotarpio pradžioje;
MPb – MMA laikotarpio pabaigoje.
5.3.3.4. Sutarties įkainis perskaičiuojamas (neišmokėtą Sutarties įkainio dalį) didinant / mažinant tiek procentų, kiek padidėjo / sumažėjo MMA, t. y. didinant / mažinant 3.1 papunktyje nurodyta tvarka apskaičiuotu MMA pokyčio dydžiu. 
5.3.3.5. Peržiūros momentas yra Šalies prašymo kitai Šaliai peržiūrėti Sutarties kainą gavimo diena. Tuo atveju, kai LR Vyriausybė nėra paskelbusi naujos MMA reikšmės, Susitarimas pasirašomas nedelsiant po to, kai aktualūs duomenys paskelbiami.
5.3.3.5.1. Susitarime Šalys privalo nurodyti:
MMA reikšmę laikotarpio pradžioje (pirmojo perskaičiavimo atveju – laikotarpio pradžia – Sutarties įsigaliojimo data, kitų perskaičiavimų atveju, paskutinio perskaičiavimo data);
MMA reikšmę laikotarpio pabaigoje;
MMA pokyčio dydį;
perskaičiuotą Sutarties įkainį; 
perskaičiuotą Pradinę sutarties vertę;
5.3.3.6. Sutarties peržiūra gali būti atliekama ne anksčiau nei po 6 mėnesių po Sutarties įsigaliojimo ir po to Sutartis gali būti peržiūrima ne dažniau kaip kas 3 mėnesius. Vėlesnis Sutarties kainos perskaičiavimas negali apimti laikotarpio už kurį jau buvo atliktas kainos perskaičiavimas.
5.3.3.7. Visi Sutarties kainos pakeitimai įforminami rašytiniu Šalių susitarimu, kuris laikomas sudėtine Sutarties dalimi.



Atsakymas. Perkančioji organizacija sutinka su pirkimo sąlygų 3 priedo „Viešojo pirkimo sutarties projektas“ 5.3.3. p. „Sutarties kainos / įkainių peržiūra dėl kainų lygio pokyčio“ korekcija. 

4. Pastabos Techninei Specifikacijai. Bendrovė pažymi, kad pakartotinis išmokų pristatymas lemia neproporcingai dideles administracines ir logistikos sąnaudas, ypač tais atvejais, kai pirmasis bandymas buvo nesėkmingas dėl gavėjo kaltės (pvz., gavėjas neįsileido į namus arba nurodė neteisingus kontaktinius duomenis).
Bendrovė, įvykdžiusi pareigą pristatyti išmoką grafike numatytą dieną, laikytina tinkamai įvykdžiusi pagrindinį savo įsipareigojimą. Atsižvelgdami į tai, siūlome atsisakyti pakartotinio fizinio pristatymo ir vietoje to užtikrinti gavėjui galimybę savarankiškai atsiimti išmoką pašte jam patogiu metu, atitinkamai naikinti Techninės specifikacijos 6 punktą.

Atsakymas. Pirkimo sąlygų 1 priedo „Techninė specifikacija“ 6 p. koreguojamas į „Tiekėjas užtikrina gavėjui galimybę savarankiškai atsiimti išmoką Tiekėjo pinigų išmokėjimo punkte jam patogiu metu, jei ne dėl Tiekėjo kaltės buvo nepristatytos išmokos“.

5. Pastabos Techninei Specifikacijai. Bendrovė prašo atsižvelgti į rinkoje nusistovėjusius standartus ir Techninės specifikacijos 15 punktuose pridėti papildomus išmokos gavėjo įrašus ir punktą išdėstyti taip: „15. Išmokos išmokamos gavėjui pateikus asmens tapatybę patvirtinantį dokumentą, pasirašius išmokos išmokėjimo kvite bei nurodžius gavimo datą ir savo vardą bei pavardę. Darbuotojas pasirašo išmokos išmokėjimo kvite nurodydamas savo vardą, pavardę“.

Atsakymas. Pirkimo sąlygų 1 priedo „Techninė specifikacija“ 15 p. koreguojamas į „Techninė specifikacija“ 16 p. koreguojamas į „Išmokos išmokamos gavėjui pateikus asmens tapatybę patvirtinantį dokumentą, pasirašius išmokos išmokėjimo kvite bei nurodžius gavimo datą ir savo vardą bei pavardę. Darbuotojas pasirašo išmokos išmokėjimo kvite nurodydamas savo vardą, pavardę“.

Perkančioji organizacija vadovaudamasi pirkimo sąlygų 7.9. p. pasiūlymų pateikimo terminą pratęsia iki 2025 m. lapkričio 5 d., 13:00 val.  

Pridedama:
1. 1 priedas „Techninė specifikacija“_ aktuali redakcija_ 10_22;
2. 3 priedas „Viešojo pirkimo sutarties projektas“ _ aktuali redakcija_ 10_22.

Atkreipiame dėmesį, kad rengiant ir teikiant pasiūlymus būtina vadovautis pateiktomis aktualiomis dokumentų redakcijomis.

Šis raštas bus siunčiamas visiems prie pirkimo prisijungusiems tiekėjams.





Viešojo pirkimo komisija






